Diari Oficial de la Generalitat Valenciana


Sumari del DOGV 5872, del 17-10-2008 (2008/10377)

Assumpte civil 1595/2006. Notificació de la sentència a la mercantil Blanca Cobo, SL i a Juan García Pastor.
------------------------------------------------------------------------------------------------------------

### Dades del document

Número de DOGV
:   5872

Data del DOGV
:   17-10-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/10023


Data del document
:   06-10-2008

Organisme emissor
:   Jutjat de Primera Instància Número 7 d'Alacant

Tipus de document
:   Edicte

Descriptors 

:   * sistema judicial

Assumpte civil 1595/2006. Notificació de la sentència a la mercantil Blanca Cobo, SL i a Juan García Pastor. [2008/10918]  
Procediment: assumpte civil 001595/2006  
Demandant: Paul Fuerte, Renée Anne Marie Pastor, Vincent Raymond Fuerte.  
Procurador: Daniel Dabrowski Pernas, Daniel Dabrowski Pernas i Daniel Dabrowski Pernas  
Demandats: Blanca Cobo, SL i Juan García Pastor  
Procurador:   
Soledad Alcaraz González secretària del Jutjat de Primera Instància número 7, certifica:  
Que en l'assumpte referenciat que se seguix en este Jutjat s'ha dictat la sentència que és ferma i que literalment diu així:  
«Sentència número  
Jutge que la dicta: José Baldomero Losada Fernández  
Lloc: Alacant  
Data: 3 de març 2008  
Part demandant: Paul Fuerte, Renee Anne Marie Pastor i Vincent Raymond Fuerte  
Advocat: Sr. Sánchez Aguirre   
Procurador: Daniel Dabrowski Pernas, Daniel Dabrowski Pernas i Daniel Dabrowski Pernas   
Part demandada: Blanca Cobo, SL i Juan García Pastor  
Advocat:   
Procurador:  
Objecte del judici: judici ordinari sobre incompliment de contracte i reclamació de quantitat  
Antecedents de fet  
Primer. En escrit presentat el dia 14 de novembre de 2006 la part actora va formular demanda en la qual, després d'exposar els fets i fonaments de dret que va estimar oportuns, va suplicar que es dictara sentència de conformitat amb les peticions de la pètita.  
Per interlocutòria de data 23 de novembre de 2006 es va admetre a tràmit la demanda i es va acordar conferir trasllat d'esta a la part demandada perquè la contestara. Per provisió de data 1 d'octubre de 2007 van ser declarats en rebel·lia i es va assenyalar el dia 14 de desembre de 2007 per a la celebració d'audiència, acte al qual va concórrer la part actora i va realitzar les manifestacions que es poden veure a l'acta, proposant prova documental i interrogatori de la part. Els mitjans ressenyats foren admesos i declarats pertinents. En este acte, es va assenyalar el dia 16 de gener de 2008 per a la celebració de judici, acte al qual va concórrer l'actora i es va practicar la prova admesa amb el resultat que consta en l'acta, conferida la paraula a les parts per a informe, va sol·licitar que es dictara sentència estimatòria de la demanda. Seguidament, les actuacions quedaren concloses per a sentència.  
Segon. En la tramitació d'este procediment s'han observat les formalitats legals a excepció dels terminis processals a causa del nombre d'assumptes pendents en el jutjat.  
Fonaments jurídics  
Primer. La part demandant sosté que es van subscriure tres contractes el dia 23 de novembre de 2001, l'objecte dels quals era la venda de participacions d'una societat mercantil denominada Paul Fuertes, SL als demandats en les condicions que estan ressenyades en els fets de la demanda.  
També sosté la part demandada, que les obligacions de pagament del preu ajornat que s'havien establit per a la part compradora, van ser desateses a partir del mes de març de 2003, i afegeix a tot l'anterior que la part demandada (concretament, Juan García Pastor), va incomplir l'obligació que un dels contractes li imposava de subscriure determinats contractes d'assegurances, que en la denominada com a tercera pòlissa s'especificaven de tal manera que este incompliment entén la demandant que l'autoritza per a demanar que la part demandada perda el benefici del termini que el contracte li concedia.  
Conseqüentment, es reclama que es declare l'incompliment dels contractes segons l'anteriorment exposat i que siguen condemnats els demandats al pagament de les quantitats vençudes i impagades junt amb els seus interessos igualment vençuts i, respecte d'un d'ells, les quantitats vençudes anticipadament igualment amb interessos. Així mateix, es reclama una condemna de futur sobre les quantitats que vagen vencent succesivament en els dos primers contractes ressenyats.  
La part demandada no ha comparegut en les actuacions amb la qual cosa, a més a més de no haver al·legat fets impeditius, extintius o excloents d'estes pretensions, tampoc ha impugnat la documentació presentada per la part contrària la qual cosa ha de tindre els efectes previstos en l'article 326 de la Llei d'Enjudiciament Civil.  
Així doncs, del conjunt de la prova practicada en les actuacions ha quedat perfectament acreditat el substrat fàctic de la demanda rectora d'este procediment per la qual cosa, s'exercita acció dirigida al compliment de l'obligació pactada per ambdues parts litigants, i procedix accedir a la pètita d'aquella i s'ordena l'execució forçosa d'esta a tenor de l'article 1258, en relació amb el 1124, ambdós del Codi Civil, així com els interessos pactats de la quantitat endeutada, de conformitat amb els articles 1100, 1108 i 1109 d'este cos legal i 576 de la Llei d'Enjudiciament Civil.  
De conformitat amb el que establix l'article 220 de la Llei d'Enjudiciament Civil, es considera procedent que la sentència continga referència als terminis periòdics que s'hagen produït amb posterioritat a la demanda, en haber-ho sol·licitat així la part actora en la seua demanda. Es considera que no és correcte que estes quantitats produïsquen interessos des de la data de la demanda perquè si en este moment ni tampoc en dictar-se esta sentència estiguen vençudes i per tant el més procedent és que es produïsquen els interessos de l'article 576 esmentat des del moment dels respectius venciments.  
Segon. L'estimació substancial de la demanda determina que es faça expressa imposició de les costes causades en esta instància a la part demandada (article 394 de la Llei d'Enjudiciament Civil).  
Vistos els preceptes esmentats i els altres de general i pertinent aplicació,   
Dispositiva  
Que amb l'estimació substancial de la demanda interposada pel procurador senyor Dabrowski Pernas en nom i representació de Paul Fuerte, Renée Anne Marie Pastor i Vincent Raymond Fuerte:   
1. Declare que Blanca Cobo, SL i Juan García Pastor han incomplit els contractes de compravenda subscrits en data 23 de novembre de 2001 amb els demandants i que per a això procedix que siguen condemnats al compliment forçós d'allò convingut i al pagament de les quantitats que deixaren de fer efectives des del mes de març de 2003 amb els seus interessos legals. Així mateix, que en no haver atorgat les garanties a les quals es va comprometre en el contracte subscrit amb Vincent Raymond Fuerte, Juan García Pastor ha perdut el benefici del termini en relació amb les quantitats a pagar en virtut d'esta pòlissa i es declara el venciment anticipat de totes les mensualitats previstes en esta amb venciment des de l'1 de desembre de 2006 fins a l'1 de novembre de 2014 i se'l condemna al pagament dels interessos.  
II. En virtut de les anteriors declaracions, condemne els demandats a sotmetre's a les anteriors declaracions i:  
A. A Blanca Cobo, SL que pague a Paul Fuerte i a Renée Anne Marie Pastor les quantitats següents: 10.599,73 € en concepte de quantitats vençudes i exigibles des de l'1 de març de 2003 a l'1 de novembre de 2006; 286'99 € com a interessos produïts des del 21 de febrer de 2004 fins a la data de la demanda pel principal de 2.712.88 €; 413.12 € com a interessos produïts pels ajornaments que des de l'1 de març de 2004 i fins a la data de la demanda han vençut de manera successiva de conformitat amb el que s'establix en la denominada pòlissa primera i les quantitats que cada primer de mes vencen en allò successiu des de la data d'esta demanda fins a l'1 de novembre de 2014 calculades de conformitat amb el que preveu la clàusula quarta de la primera pòlissa més els interessos legals que corresponguen que produïsquen les quantitats vençudes des de la data de la demanda.  
B. A Juan García Pastor, en compliment d'allò convingut en la pòlissa de compravenda de participacions subscrita amb els demandants Paul Fuerte i Renée Anne Marie Pastor, a pagar les quantitats següents: 10.599,73 € en concepte de quantitats vençudes i exigibles des de l'1 de març de 2003 a l'1 de novembre de 2006; 286,99 € com a interessos produïts des del 21 de febrer de 2004 fins a la data de la demanda pel principal de 2.712,88 €; 413.12 € com a interessos produïts pels ajornaments que des de l'1 de març de 2004 i fins a la data de la demanda han vençut de manera successiva de conformitat amb el que s'establix en la denominada pòlissa segona i les quantitats que cada primer de mes vencen en allò successiu des de la data d'esta demanda fins a l'1 de novembre de 2014 calculades de conformitat amb el que preveu la clàusula quarta de la segona pòlissa més els interessos legals que corresponguen que produïsquen les quantitats vençudes des de la data de la demanda,  
C. A Juan García Pastor, en compliment d'allò convingut en la pòlissa de compravenda de participacions subscrita amb Vincent Raymond Fuerte a pagar a este les quantitats següents: 121.013,18- en concepte de quantitats mensuals vençudes i exigibles des de març de 2003 a novembre de 2006; 3.276,46 euros com a interessos produïts des del 21 de febrer de 2004 fins a la data de la demanda pel principal de 30.972,08 € i 4.707,19 € com a interessos produïts pels ajornaments que des de l'1 de març de 2004 i fins a la data de la demanda han vençut de forma successiva de conformitat amb el que s'establix en la pòlissa tercera; 270.589,44 € corresponents al venciment anticipat de les quantitats pendents conforme al contracte. Totes les quantitats més els interessos legals que corresponguen des de la data d'interposició de la demanda.  
D. Així mateix, condemne a tots els demandats al pagament dels interessos previstos en l'article 576 de la Llei d'Enjudiciament Civil i al pagament de les costes causades en esta instància.  
Manera d'impugnació: mitjançant recurs d'apel·lació davant l'Audiència Provincial d'Alacant (article 455 LECn).  
El recurs es prepararà mitjançant escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, i es manifestarà la voluntat de recórrer, amb expressió dels pronunciaments que impugna (article 457.2 LECn).  
Esta és la meua sentència, que pronuncie, mane i firme».  
Publicació. L'anterior sentència l'ha llegida i publicada el jutge que la va dictar, mentre celebrava audiència pública en el dia de la data, de la qual jo, el secretari judicial en done fe.  
Alacant, 3 de març de 2008   
L'anteriorment inserit concorda bé i fidelment amb l'original, al qual em remet, i perquè conste expedisc i firme este edicte.  
Alacant, 6 d'octubre de 2008.- La secretària: Soledad Alcaraz González.